Document ID: /roh_data/filtered/fineweb-2-filterrobots_roh.jsonl.gz/58008

Steinmeier beneventa discurs tranter la Svizra e l'UE
- Glindesdi, 17.8.2015, 14:19
Il minister da l'exteriur da la Germania Frank-Walter Steinmeier beneventa ils discurs tranter la Svizra e l’Uniun europeica sur da la libra circulaziun da persunas. El speria ch’i possian chattar svelt ina cunvegna.
La relaziun tranter l’UE e la Svizra saja per el persunalmain e per la regenza da la Germania impurtanta, ha ditg Steinmeier suenter l’inscunter cun il Cusseglier federal Didier Burkhalter.
Sche quai vegnia a dar discurs formals tranter la Svizra e l’UE vegnian ins a vesair, ma la Svizra basegnia uss pazienza, ha ditg Steinmeier.
RR novitads 14:00